**ΕΝΟΤΗΤΑ 7Η – Η ΣΥΓΚΡΟΤΗΣΗ ΤΗΣ ΠΟΛΕΩΣ**

**Αριστοτέλης**: ο άνθρωπος αναπτύσσει κοινωνίες, όχι μόνο λόγω της χρησιμότητάς τους για την επιβίωσή του, αλλά και γιατί έχει έμφυτη τάση να συναναστρέφεται άλλους ανθρώπους, είναι εκ φύσεως κοινωνικός.

**Συγκρότηση πόλεων**: φυσική νομοτέλεια →ο άνθρωπος μόνο μέσα από τη συγκρότηση πόλεων μπορεί να εκπληρώσει το σκοπό του→ σκοπός: τέλος→ τελεολογική αντίληψη. Ο άνθρωπο μέσω της συγκρότησης κοινωνιών ικανοποιεί την έμφυτη ανάγκη του ως έλλογο, πνευματικό και ηθικό ον και οδηγείται στην εκπλήρωση του σκοπού του.

Ο **πρώτος νομοθέτης** ήταν μεγάλος ευεργέτης του ανθρώπου→ θέσπισε νόμους και έγινε ο πρώτος ιδρυτής της πόλης. Επομένως, λειτούργησε ως καταλύτης της φυσικής εξέλιξης των ανθρώπινων κοινωνιών, ως κύριος συντελεστής πολιτιστικής προόδου.

Η ανάγκη ύπαρξης δικαιοσύνης και θέσπισης νόμων

Επιχειρήματα

1. Μόνο εντός της δικαιοσύνης και των νόμων ο άνθρωπος τελειούται , μπορεί να ολοκληρωθεί, να φτάσει στο μέγιστο των δυνατοτήτων του.
2. Εκ του αντιθέτου απόδειξη της σημασίας της δικαιοσύνης: χωρίς νόμους και δικαιοσύνη ο άνθρωπος γίνεται το χείριστο θηρίο, εξαγριώνεται, επιστρέφει σε πρωτόγονη κατάσταση.

**Άρα** αναδεικνύεται η παιδευτική σημασία του δικαίου και των νόμων, ως μέσου διάπλασης του ανθρώπου σε πνευματικό και ηθικό ον.

**Οι στόχοι του ανθρώπου**: η φρόνηση και η αρετή→ ο άνθρωπος έχει από τη φύση του τα όπλα, για να οδηγηθεί στη φρόνηση και την αρετή. Έτσι θα οδηγηθεί στο τέλος του (στο σκοπό του) →τελεολογική αντίληψη. Ο άνθρωπος γίνεται ηθικό ον με την προσωπική βούληση και την ελεύθερη επιλογή του, για να επιτύχει τον προορισμό του. Τέλος και για να κατακτήσει την ευδαιμονία (βέλτιστον) πρέπει να ασκεί την αρετή και τη δικαιοσύνη, κάτι που μόνο μέσα στην πόλη μπορεί να επιτύχει.

**Παραδείγματα των αρνητικών συνεπειών της αδικίας και της έλλειψης αρετής**

* ο άνθρωπος γίνεται ανόσιος στις σχέσεις του με το θείο
* άγριος- επιθετικός στις σχέσεις του με τους άλλους ανθρώπους
* ακόρεστος- λαίμαργος, όσον αφορά την ικανοποίηση του σεξουαλικού -γενετήσιου ενστίκτου και της απόλαυσης, που σχετίζεται με την κατανάλωση τροφής.

**Η δικαιοσύνη ως συστατικό στοιχείο της πόλης**

Επιχείρημα:

1η προκείμενη : η **δίκη** (κοινό περί δικαίου αίσθημα) διασφαλίζει την τάξη, την οργάνωση της πολιτικής κοινωνίας

2η προκείμενη: η **δικαιοσύνη** κρίνει, ορίζει τι είναι δίκαιο

Συμπέρασμα: η δικαιοσύνη, επομένως, είναι απαραίτητο στοιχείο της πολιτικής κοινωνίας

**Δικαιοσύνη**→ ύψιστη αρετή, αξία της κοινωνίας και αναγκαία προϋπόθεση για την καλλιέργεια όλων των αρετών→ πολιτικό αγαθό: απαραίτητος όρος για τη συνοχή της πολιτικής κοινότητας

οι 3 διαστάσεις της δικαιοσύνης

* **ατομική αρετή** :είναι η ιδιότητα του ανθρώπου να ενεργεί με γνώμονα το δίκαιο
* **κοινωνική αρετή:** είναι η ιδιότητα του ανθρώπου να ζει σύμφωνα με την ηθική της πόλης. Η ύπαρξη της δικαιοσύνης αποτελεί την προϋπόθεση για την ύπαρξη και όλων των άλλων αρετών . Ο Αριστοτέλης αντιλαμβάνεται την έννοια της δικαιοσύνης ως την κοινωνική έκφραση των αρετών.
* **Πολιτικός θεσμός** : είναι το σύνολο των γραπτών κανόνων, των νόμων που προσδιορίζουν και πραγματώνουν τη «δίκη», το «δίκαιο» μέσα στην πόλη, εξασφαλίζοντας την τάξη και την αρμονική συμβίωση των ανθρώπων.

Από τα παραπάνω κατανοούμε ότι η δικαιοσύνη είναι μια έννοια άρρηκτα δεμένη με την πόλη , τόσο ως θεσμός της πολιτείας όσο και ως κοινωνική αρετή. Έχει σαφή πολιτική διάσταση, αφού αυτός που την ασκεί, την επιδιώκει κυρίως για χάρη του συνόλου. Η **δικαιοσύνη**, λοιπόν, είναι, κατά τον Αριστοτέλη, **πολιτικό αγαθό και βασική προϋπόθεση για τη συνοχή της πολιτικής κοινότητας.**

**Σύγκριση άποψης Πρωταγόρα -Αριστοτέλη (ο άνθρωπος ως ζώον πολιτικόν)**

* Ομοιότητα

1. ο άνθρωπος είναι φύσει κοινωνικό ον→ έμφυτη τάση στην κοινωνική ζωή
2. η συγκρότηση κοινωνιών απέβλεπε στην επιβίωση και στην ευτυχία των ανθρώπων
3. η δικαιοσύνη αποτελεί απαραίτητη προϋπόθεση για την εύρυθμη λειτουργία των κοινωνιών.

* Διάφορα

1. **Αριστοτέλης** : οι κοινωνίες είναι φυσικές οντότητες, προέκυψαν **φύσει.**  Ήταν η φυσική εξέλιξη της ανθρωπότητας, που σταδιακά οδήγησε στη συγκρότηση κοινωνιών.
2. **Πρωταγόρας:** οι κοινωνίες προέκυψαν **νόμω**→ ο άνθρωπος υπό την πίεση της ανάγκης για επιβίωση, μέσα από τα λάθη του και τις συνέπειές τους, υποχρεώθηκε να διαμορφώσει ηθικούς κανόνες και κανόνες δικαίου, για να εξασφαλίσει την αρμονική κοινωνική συνύπαρξη, προϋπόθεση της επιβίωσης του. Ο άνθρωπος συγκρότησε κοινωνίες **νόμω**, από ανάγκη, όχι ως αποτέλεσμα της φυσικής του εξέλιξης.